ՀԱՅՏԱՐԱՐՈՒԹՅՈՒՆ

ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻ ՄԱՍԻՆ

Հայտարարության սույն տեքստը հաստատված է բաց մրցույթի գնահատող հանձնաժողովի 2024 թվականի դեկտեմբերի 20-ի թիվ 1 որոշմամբ և հրապարակվում է

«Գնումների մասին» ՀՀ օրենքի 24-րդ հոդվածի համաձայն

Ընթացակարգի ծածկագիրը` ԲԷՑ-ՆԸ-ԲՄԽԾՁԲ-24/02

**I. ԳՆՄԱՆ ԱՌԱՐԿԱՅԻ ԲՆՈՒԹԱԳԻՐԸ**

1. Պատվիրատուն` «Բարձրավոլտ Էլեկտրացանցեր» ՓԲԸ-ն, որը գտնվում է ք. Երևան Զ. Անդրանիկի փող. 1 հասցեում ՀՀ էներգետիկ վերափոխման խթանում արդյունքահեն ծրագրի շրջանակներում **Տեխնիկական աջակցության և վերահսկման խորհրդատուի ծառայությունների** ձեռքբերման նպատակով հայտարարում է բաց մրցույթի նախաորակավորման ընթացակարգ՝

|  |  |
| --- | --- |
| **ՉԱՓԱԲԱԺԻՆ** | **ԳՆՄԱՆ ԱՌԱՐԿԱՆ** |
| Չափաբաժին 1 | Տեխնիկական աջակցության և վերահսկման խորհրդատուի ծառայություններ |

**ԳՆՄԱՆ ԱՌԱՐԿԱՅԻ ԲՆՈՒԹԱԳՐԵՐԸ**

**խորհրդատուի տեխնիկական առաջադրանք**

**Ծառայություններ/Պաշտոն․** ԲԷՑ-ի ենթակայանների վերակառուցման նպատակով տեխնիկական աջակցության և վերահսկման խորհրդատու

**Ծրագրի անվանումը.** ՀՀ էներգետիկ վերափոխման խթանում արդյունքահեն ծրագիր (P179336, Վարկ 9681-AM)

**Տևողությունը.** ՀՀ էներգետիկ վերափոխման խթանում արդյունքահեն ծրագրի շրջանակներում ենթակայանների վերակառուցման աշխատանքների ավարտ

**Մեկնարկի ցանկալի ամսաթիվ.** ՀՀ էներգետիկ վերափոխման խթանում արդյունքահեն ծրագրի շրջանակներում ենթակայանների վերակառուցման աշխատանքների ձեռքբերման գնման գործընթացի սկիզբ**,**

1. **ՀԻՄՆԱԿԱՆ ՏԵՂԵԿԱՏՎՈՒԹՅՈՒՆ**

|  |
| --- |
| 1. ՀՀ էներգետիկ վերափոխման խթանում արդյունքահեն ծրագիրը (P179336) աջակցում է միջոցառումների համապարփակ փաթեթին, որը կենտրոնացած է Բարձրավոլտ էլեկտրացանցերի (ԲԷՑ) էլեկտրահաղորդման ենթակայանների վերակառուցման և ֆինանսական կենսունակության ու գործունեության բարելավման, ինչպես նաև էներգետիկ ոլորտի բարեփոխումների, արդիականացման և տարածաշրջանային էներգետիկ համագործակցության վրա։ Ծրագիրն իրականացվելու է Վերակառուցման և զարգացման միջազգային բանկի (ՎԶՄԲ) կողմից տրամադրած 40 մլն ԱՄՆ դոլար վարկային միջոցների հաշվին։ Առաջին արդյունքների շրջանակում Ծրագիրը կաջակցի ենթակայանների վերակառուցմանը և բարեփոխումներ կատարելու ներդրումներին, որոնք կբարձրացնեն էլեկտրահաղորդման ցանցի պատրաստակամությունը՝ կիրառելու վերականգնվող էներգիան (ՓՎԷ), միաժամանակ պահպանելով մատակարարման անվտանգությունն ու հուսալիությունը: Ենթակայանի վերակառուցման աշխատանքները կսահմանափակվեն գոյություն ունեցող ենթակայանների տեղանքներով (յուրաքանչյուրը կզբաղեցնի մոտավորապես 3-5 հեկտար) և կներառի նաև գոյություն ունեցող ԲԲՍ-ների և ՓԲՍ-ների վերակառուցումը, տրանսֆորմատորների, մարտկոցների, քսանյութերի և պաշտպանության ռելեների փոխարինումը և ենթակայանների շենք-շինությունների վերանորոգման (վերակառուցման) շինարարական աշխատանքները, ինչպես նաև ենթակայանների վերակառուցման և հետագա անխափան շահագործման համար անհրաժեշտ պահուստային նյութերի, մեքենա-սարքավորումների ձեռքբերումը։ 2. ԲԷՑ-ը, որը պատասխանատու է ՎԶՄԲ-ի կողմից ֆինանսավորվող ՀՀ էներգետիկ վերափոխման խթանում արդյունքահեն ծրագրի իրականացման համար, ցանկանում է ներգրավել վերահսկող ճարտարագետի: Վերահսկող ճարտարագետի առաջնային դերն է վերահսկել և ապահովել ենթակայանների արդյունավետ վերակառուցումը, ներառյալ, սակայն չսահմանափակվելով Շահումյան-2-ով, Մարաշով և Եղեգնաձորով: ԲԷՑ-ի խնդրանքով այս ներգրավվածությունը կարող է երկարաձգվել և շրջանակն ընդլայնվել՝ ընդգրկելով վերակառուցվող լրացուցիչ ենթակայաններ: 3. Այս խորհրդատվությունը պետք է համապատասխանի ՀՀ էներգետիկ վերափոխման խթանում արդյունքահեն ծրագրում ընդգծված Վարկային համաձայնագրի (ՎՀ), Ծրագրային Համաձայնագրի (ԾՀ), Ծրագրի գնահատման փաստաթղթի (ԾԳՓ) և Ծրագրի շահագործման ձեռնարկի (ԾՇՁ) ուղեցույցներին և ստանդարտներին: |

1. **ԱՌԱՋԱԴՐԱՆՔԻ ՆՊԱՏԱԿԸ ԵՎ ՇՐՋԱՆԱԿԸ**

|  |
| --- |
| ԱՌԱՋԱԴՐԱՆՔԻ ՆՊԱՏԱԿԸ  1. Առաջադրանքի նպատակն է տրամադրել ծրագրի համապարփակ կառավարման և վերահսկման ծառայություններ՝ ՀՀ էներգետիկ վերափոխման խթանում արդյունքահեն ծրագրի ներքո ենթակայանների վերակառուցման համար: Վերահսկումն իրականացնող ճարտարագետները (ճարտարագետ-շինարար, ճարտարագետ-էներգետիկ) պետք է ապահովեն բյուջեի սահմաններում ծրագրերի ժամանակացույցով սահմանված ավարտը և պահանջվող որակի ստանդարտների համապատասխանությունը: Նշված աշխատանքները ներառում են.   1) Ծրագրի կառավարում և վերահսկում․  ա) տրամադրել ԲԷՑ-ին տեխնիկական աջակցություն տեխնիկական առաջադրանքի և մրցութային փաստաթղթերի պատրաստման ուղղությամբ,  բ) դիտարկել և մանրամասն վերլուծել ինժեներական նախագիծը, գնման ընթացակարգերը, շինարարական աշխատանքները, փորձարկումը և ենթակայանների շահագործումը,  գ) ապահովել, որ ծրագիրն իրականացվի տեխնիկական մասնագրերի և ծրագրի փաստաթղթերով սահմանված ստանդարտներին համապատասխան,  դ) տրամադրել ԲԷՑ-ին տեխնիկական աջակցություն մրցութային գործընթացի ընթացքում՝ դիտարկելով և ուսումնասիրելով հայտատուների կողմից ներկայացված տեխնիկական առաջարկները,  ե) տրամադրել ԲԷՑ-ին և ՎԶՄԲ-ին առաջընթացների անհրաժեշտ հաշվետվություններ և փաստաթղթեր՝ ընդգրկելով ծրագրի փուլերը, մարտահրավերները և ռիսկերի կանխարգելման միջոցները։  2) Ֆինանսական կառավարում․  ա) տրամադրել խորհրդատվություն ծախսերը հաստատված բյուջեին և ֆինանսական կառավարման ուղեցույցներին համապատասխանելու վերաբերյալ,  բ) աջակցել ԲԷՑ-ին ֆինանսական ճշգրիտ գրառումների պահպանման և ֆինանսական հաշվետվությունների պատրաստման հարցերում՝ ինչպես պահանջվում է ծրագրի համաձայնագրերով։  3) Տեխնիկական վերահսկում․  ա) կատարել տեղանքի կանոնավոր ուսումնասիրություններ՝ շինմոնտաժային և ինժեներական աշխատանքների որակի և առաջընթացների մշտադիտարկման նպատակով,  բ) ապահովել անվտանգության, շրջակա միջավայրի և սոցիալական ստանդարտների պահպանումը՝ համաձայն ՎԶՄԲ-ի կողմից սահմանված ուղեցույցերի և տեխնիկական իրավական նորմերի,  գ) տրամադրել տեխնիկական առաջարկներ կամ խորհրդատվություն՝ ծրագրի իրականացման ընթացքում առաջացած ցանկացած խնդիր կամ մարտահրավեր լուծելու համար։  4) Համակարգում և հաղորդակցում․  ա) աջակցել ԲԷՑ-ի, կապալառուների և ծրագրում ներգրավված այլ շահագրգիռ կողմերի միջև արդյունավետ հաղորդակցմանը և համակարգմանը,  բ) կազմակերպել և մասնակցել ծրագրի հանդիպումներին, սեմինարներին և անհրաժեշտության դեպքում դիտարկման հանդիպումներին,  գ) պատրաստել և ներկայացնել ԲԷՑ-ին և ՎԶՄԲ-ին աշխատանքների առաջընթացի մանրամասն հաշվետվություններ, տեխնիկական գնահատականներ և ավարտական հաշվետվություններ։   1. Այս առաջադրանքի շրջանակներում նախատեսվում է օգտագործել Համաշխարհային բանկի կողմից ֆինանսավորվող նմանատիպ ծրագրերի լավագույն փորձերը և ուղեցույցները՝ ապահովելով, որ ենթակայանների վերակառուցումն իրականացվի արդյունավետ, կայուն և որակի ամենաբարձր չափանիշներով:  Աշխատանքների շրջանակը  1. Խորհրդատուն պատասխանատու է շինմոնտաժային և ինժեներական աշխատանքների ստուգման և վերահսկման, մատակարարվող սարքավորումների և նյութերի որակի և տեխնիկական բնութագրերին համապատասխանության, դրանց տեղադրման և փորձարկման համար, որպեսզի ապահովի, որ աշխատանքներն իրականացվեն և ապրանքները մատակարարվեն շինարարական և մատակարարման պայմանագրերին, նախագծերին, մասնագրերին և պայմաններին համապատասխան: Խորհրդատուի կողմից մատուցվող ծառայությունները ներառում են, սակայն չեն սահմանափակվում հետևյալով.   1) Տեղանքի կառավարում․  ա) աջակցել ԲԷՑ-ին տեղանքների հանձնման և մուտքի հեշտացման հարցում,  բ) խորհուրդ տալ ԲԷՑ-ին կապալառուի պահանջով անհրաժեշտ թույլտվությունների ժամանակին տրամադրման հարցում,  գ) աջակցել Պատվիրատուին ծրագրի իրականացման համար անհրաժեշտ գծագրերը և այլ տեխնիկական փաստաթղթերը համալրելու հարցում,  դ) կազմակերպել և անցկացնել տեղանքում պարբերական համակարգման հանդիպումներ և պատրաստել համապատասխան հանդիպումների արձանագրություններ (ՀԱ):  2) Նախագծի և փաստաթղթերի դիտարկում  ա) ուսումնասիրել Կապալառուի կողմից ներկայացված ինժեներաերկրաբանական հետազննությունների արդյունքները, նախագծերը, պլանները, տեխնիկական հաշվարկները, գծագրերը և առաջարկել Պատվիրատուին դրանց հաստատումը,  բ) ուսումնասիրել Կապալառուի կողմից ներկայացված նախագծերն ու ժամանակացույցը և տրամադրել անհրաժեշտ խորհրդատվություն Պատվիրատուին։  3) Շինմոնտաժային աշխատանքների վերահսկում․  ա) ապահովել որակի հսկողություն սարքավորումների և նյութերի արտադրության ընթացքում և վերահսկել ընտրված գործարանային փորձարկումները,  բ) վերահսկել շինմոնտաժային և քանդման աշխատանքները՝ ծրագրի պահանջվող որակը և առաջընթացն ապահովելու համար,  գ) դիտարկել կապալառուների բողոքները և աջակցել ԲԷՑ-ին պայմանագրի կառավարման գործում:  4) Փորձարկում և շահագործման հանձնում  ա) հաստատել Կապալառուի կողմից իրականացվելիք թողարկման-կարգաբերման աշխատանքների և շահագործման ընդունման փորձարկումների մեթոդներն ու ընթացակարգերը,  բ) մասնակցել տեղանքներում փորձարկումներին և շահագործման հանձնելուն,  գ) պատրաստել Կապալառուի կողմից կատարած աշխատանքների թերությունների ցանկեր և աջակցել նախնական հանձնման սերտիֆիկատների տրամադրման հարցում։  5) Փաստաթղթավորում և հաշվետվությունների ներկայացում  ա) ստուգել Կապալառուի վերջնական տեխնիկական փաստաթղթերի և շահագործման ու սպասարկման ձեռնարկների ճշգրտությունը․  բ) տրամադրել աջակցություն կենտրոնական գրասենյակից՝ ԲԷՑ-ին համապատասխան տեխնիկական հարցերում օգնելու համար,  գ) դիտարկել ծրագրի առաջընթացը և պատրաստել ամսական առաջընթացի հաշվետվություններ, եռամսյակային հաշվետվություններ, ծրագրի ավարտական հաշվետվություններ և այլ հաշվետվություններ, որոնք անհրաժեշտ են համարվում ԲԷՑ-ի և/կամ ՎԶՄԲ-ի կողմից: Աշխատանքների իրականացման աջակցություն և տեխնիկական վերահսկում  1. Առաջադրանք 1: Նախագծի վերանայում․ Խորհրդատուն պետք է ուսումնասիրի և մեկնաբանի սարքավորումների և կառույցների առաջարկվող տեղակայումները, տեղադրման ժամանակացույցը, ինչպես նաև դիտարկի և առաջարկի Կապալառուի կողմից ներկայացված նախահաշիվների և վերջնական գնային աղյուսակների հաստատումը: Խորհրդատուն պետք է դիտարկի և մեկնաբանի Կապալառուի կողմից ներկայացված բոլոր նախագծերը, գծագրերը և տեխնիկական փաստաթղթերը, ներառյալ՝ արտադրողների գծագրերը: Սարքավորումների նախագծման, հիմքերի, շենքերի, նյութերի, մեկուսիչների և հաղորդալարերի դիտարկումը և մեկնաբանությունները պետք է իրականացվեն ԲԷՑ-ի ինժեներների հետ սերտ համագործակցությամբ: Այս առաջադրանքի ներքո Խորհրդատուից հատկապես ակնկալվում է․    1. տրամադրել ԲԷՑ-ին տեխնիկական աջակցություն մրցութային գործընթացում` տեխնիկական առաջադրանքի և մրցութային փաստաթղթերի մշակման հարցում, դիտարկել և ուսումնասիրել հայտատուների կողմից ներկայացված տեխնիկական առաջարկները:    2. դիտարկել և մեկնաբանել Կապալառուի կողմից առաջարկված նախագծման, ստանդարտների և շեղումների բոլոր ասպեկտները:    3. ստուգել և ապահովել, որ Կապալառուն տրամադրի հաշվարկներ, գծագրեր և նախագծեր՝ մրցութային փաստաթղթերի տեխնիկական բնութագրերին համապատասխան:    4. ուսումնասիրել Կապալառուի կողմից կատարված ինժեներաերկրաբանական հետազննությունների արդյունքները։    5. կապ պահպանել Կապալառուի նախագծող անձնակազմի հետ՝ դիտարկելու և մեկնաբանելու Կապալառուի նախագծային փաստաթղթերը:    6. դիտարկել Կապալառուի կողմից ներկայացված վերջնական նախագծերը և տրամադրել առաջարկություններ ԲԷՑ-ին դրանց հաստատման վերաբերյալ:    7. մասնակցել նախագծման դիտարկման և առաջընթացի հանդիպումներին, ինչպես պահանջվում է ԲԷՑ-ի Ծրագրի ղեկավարի կողմից: 2. Առաջադրանք 2: Շինարարական աշխատանքների վերահսկում, որակի ապահովում, և զննում։ Այս առաջադրանքի ներքո Խորհրդատուից հատկապես ակնկալվում է․    1. դիտարկել և մեկնաբանել ինժեներական փաստաթղթերը, ինչպիսիք են կապալառուի կողմից պատրաստված աշխատանքների մանրամասն նախագծերը, արտադրողների կողմից ներկայացված գործարանի վերջնական աշխատանքային գծագրերը, շինարարական բնութագրերը և շինարարական ընթացակարգերը:    2. համեմատել մրցութային փաստաթղթերում տեխնիկական բնութագրերով սահմանված և պահանջված ենթակայանի սարքավորումների մանրամասն բնութագրերը, որակը և քանակը:    3. իրականացնել շինհրապարակի վերահսկում՝ շինմոնտաժային և ինժեներական աշխատանքների ընթացքում և մշտադիտարկել շինաշխատանքների իրականացման ժամանակացույցը:    4. մշտադիտարկել ծրագրի առաջընթացը։    5. պատրաստել Ծրագրի կառավարման մանրամասն ապահովում՝ օգտագործելով Microsoft ծրագիրը՝ գծապատկերների, կորերի և կարևորագույն գործողությունների մանրամասն հաշվետվությունների, ավարտված աշխատանքների տոկոսայնության, ինտերֆեյսի կետերի և այլնի տրամադրման համար՝ նախագծման, գնումների, տեղադրման և շահագործման համար:    6. կազմակերպել պլանավորման և առաջընթացի վերանայման հաճախակի հանդիպումներ՝ Կապալառուի աշխատանքի առաջընթացը վերահսկելու համար: Եթե նկատվում են ուշացումներ կամ խնդիրներ, Խորհրդատուն պետք է ծանուցի այդ մասին ԲԷՑ-ին։    7. պատրաստել ամսական առաջընթացի հաշվետվություններ և համապարփակ եռամսյակային առաջընթացի հաշվետվություններ և ուղարկել դրանք ԲԷՑ-ին՝ հաշվետու ժամանակահատվածի ավարտից ոչ ուշ, քան 14 օր հետո։    8. աջակցել ԲԷՑ-ին ընդհանուր որակի ապահովման հարցում:    9. վերահսկել տեղանքներում իրականացվող շինարարությունը, և անհրաժեշտության դեպքում՝ խորհուրդ տալ ԲԷՑ-ին որակի ապահովման հարցերի վերաբերյալ:    10. մշտադիտարկել շինհրապարակներում անձնակազմի առողջության և անվտանգության ընթացակարգերը և առաջարկել միջոցներ՝ շինարարության ընթացքում անվտանգության հնարավոր ռիսկերից խուսափելու կամ մեղմելու համար և վերահսկել նման միջոցառումների իրականացումը: 3. Առաջադրանք 3: Պայմանագրի կառավարում. Այս առաջադրանքի ներքո Խորհրդատուից հատկապես ակնկալվում է․    1. դիտարկել Կապալառուի կողմից ներկայացված հաշիվ-ապրանքագրերը` համաձայն գնային կարգավորման դրույթների և խորհուրդ տալ ԲԷՑ-ին այդ հաշիվ-ապրանքագրերի հաստատման վերաբերյալ:    2. վերահսկել ծրագրերի իրականացման ժամանակացույցերը (շինարարության, մատակարարման և բյուջետավորման ժամանակացույցը)՝ պատրաստված և ներկայացված Կապալառուի կողմից:    3. դիտարկել և խորհուրդ տալ Կապալառուի կողմից ձեռնարկվող շտկման աշխատանքների վերաբերյալ, գնահատել ուշացումները, առաջարկներ ներկայացնել շինարարության ընթացքում ժամանակացույցի փոփոխությունների վերաբերյալ:    4. աջակցել ԲԷՑ-ին Կապալառուի կողմից բարձրացված վեճերի լուծման և բողոքների կարգավորման հարցում։    5. գնահատել Կապալառուի կողմից իրականացվելիք լրացուցիչ/հավելյալ աշխատանքը և առաջարկել ԲԷՑ-ին նման աշխատանքների համար դրույքաչափեր:    6. նկարագրել ծրագրի արժեքի և աշխատանքների իրականացման ժամկետի ցանկացած շեղում սկզբնական տարբերակից և բացատրել ԲԷՑ-ին պատճառները, հետևանքները և կանխարգելման միջոցները։    7. դիտարկել ենթակայանների նախագծման, մատակարարման և տեղադրման պայմանագրերի փոփոխության առաջարկի ընթացակարգերը և հատկորոշել ցանկացած հավանական թերությունները և առաջարկել փոփոխություններ:    8. կառավարել և վերահսկել փոփոխություն կատարելու հայտի և պայմանագրի փոփոխման բոլոր ընթացակարգերը:    9. դիտարկել և խորհրդատվություն տրամադրել կատարողական գծագրերի վերաբերյալ, ու դիտարկել Կապալառուի կողմից տրամադրված շահագործման և տեխսպասարկման ձեռնարկը՝ ճշգրտության և համապատասխանության համար։ 4. Առաջադրանք 4: Աջակցություն ԲԷՑ-ին` կապված նյութերի և սարքավորումների գործարանային փորձարկման և ենթակայանների սարքավորումների փորձարկման ու շահագործման հանձնման երաշխիքների հետ: Այս առաջադրանքի ներքո Խորհրդատուից հատկապես ակնկալվում է․    1. աջակցել ԲԷՑ-ին Կապալառուի կողմից կազմակերպված գործարանային փորձարկումներին առնչվող բոլոր ասպեկտներում, ներառյալ, սակայն չսահմանափակվելով միայն ստուգումներով և ընդունման փորձարկումների մասնակցությամբ՝ ծրագրի համար մատակարարվող նյութերի և սարքավորումների արտադրության (գործարանային փորձարկումների) ընթացքում:    2. դիտարկել շահագործման հանձնման պլանը և ծրագիրը։    3. մասնակցել և աջակցել ԲԷՑ-ին ենթակայանների սարքավորումների երաշխիքային փորձարկման և շահագործման հանձնման ընթացքում։ |

1. **ՀԻՄՆԱԿԱՆ ԿԵՏԵՐ ԵՎ ՎՃԱՐՈՒՄՆԵՐ**

|  |
| --- |
| Վճարման կազմակերպումը  1. Խորհրդատուի վարձատրությունը հիմնված կլինի կատարված ծառայությունների ընդունման ակտում նշված մարդ/ամիս ներգրավվածության վրա: Պատվիրատուն Խորհրդատուին վճարելու է պայմանագրում նշված օրական դրույքաչափերի հիման վրա: Վճարումները կկատարվեն երեք ենթակայանների վերակառուցման համար՝ ՀՀ էներգետիկ վերափոխման խթանում արդյունքահեն ծրագրի շրջանակներում (Մարաշ, Շահումյան-2 և Եղեգնաձոր): Կողմերի համաձայնությամբ՝ լրացուցիչ համաձայնագիր կնքելու միջոցով, Խորհրդատուին կարող է հանձնարարվել մատուցել խորհրդատվական ծառայություններ՝ Ծրագրի շրջանակներում այլ ենթակայանների վերակառուցման ծրագրերի համար։ 2. Պայմանագրով հաշվարկվում են միայն մասնագետների օրերի համար վճարումները՝ ներառյալ գործառնական և ադմինիստրատիվ ծախսերը: ԲԷՑ-ը կտրամադրի աշխատասենյակ, մեքենա և տպագրական սարքավորումներ, այնուամենայնիվ, այս սարքավորումների, ներառյալ վառելիքի սպասարկումը, կլինի Վերահսկող խորհրդատուի պատասխանատվության ներքո։ 3. Հիմնական մասնագետների համար ակնկալվող աշխատանքային օրերը կարող են փոփոխվել միայն Պատվիրատուի համաձայնությամբ: Ոչ հիմնական մասնագետների համար աշխատանքային օրերը կարող են տեղափոխվել ոչ հիմնական մասնագետների միջև՝ հիմնվելով ընթացիկ վերակառուցման աշխատանքների ձևակերպված ընթացիկ առաջադրանքների և ԲԷՑ-ի պահանջների վրա: |

1. **ՀԱՇՎԵՏՎՈՂԱԿԱՆՈՒԹՅՈՒՆ**

|  |
| --- |
| Հաշվետվության ներկայացում և հիմնական կետեր  1. Խորհրդատուն պետք է տրամադրի մանրամասն և կառուցվածքային հաշվետվություններ և հիմնական կետեր Պայմանագրի գործողության ժամկետի ընթացքում: Այս հաշվետվությունները կարևոր նշանակություն ունեն առաջընթացի մոնիտորինգի, ծրագրի առանձնահատկությունների հետ համապատասխանությունն ապահովելու և բոլոր շահագրգիռ կողմերի, ներառյալ ԲԷՑ-ի, Համաշխարհային բանկի և կապալառուների միջև արդյունավետ հաղորդակցման համար: Պայմանագրի վճարումը կկատարվի ամսական կտրվածքով` պայմանավորված ամսական հաշվետվության, ժամանակացույցի և հաշիվ-ապրանքագրի ներկայացմամբ: ԲԷՑ-ը համարում է այս հաշվետվությունների մշակումն ու տրամադրումը որպես պայմանագրի շրջանակներում կարևորագույն առաջադրանքներ: Ամսական հաշվետվությունը և ուղեկցող ժամանակացույցը պետք է հաստատվեն ԲԷՑ-ի կողմից: Հաստատվելուց հետո ԲԷՑ-ը պետք է կատարի վճարում՝ համապատասխան հաշիվ-ապրանքագրի տրամադրումից ոչ ուշ, քան 10 աշխատանքային օրվա ընթացքում: 2. **Նախնական հաշվետվությունը** ներկայացվում է Պայմանագիրն ուժի մեջ մտնելուց մեկ ամսվա ընթացքում: Այս հաշվետվությունը կընդգծի Խորհրդատուի պատկերացումները ծրագրի վերաբերյալ, մանրամասն աշխատանքային պլանները, մեթոդաբանությունները և ցանկացած նախնական արդյունքները կամ դիտարկումները: Այն կներառի նաև գործողությունների ժամանակացույցը և հիմնական կոնտակտների ցանկը: 3. **Տեղանքի այցելության հաշվետվություն.** Խորհրդատուն պետք է ներկայացնի տեղանքի այցելության հաշվետվությունները՝ տեղանքի յուրաքանչյուր այցելության համար, որը խորհուրդ է տրվում անցկացնել ամեն շաբաթ: Այս հաշվետվությունները պետք է ներկայացվեն տեղանքի յուրաքանչյուր այցելությունից հետո երեք օրվա ընթացքում և պետք է ներառեն հետևյալը. համապատասխանություն նախագծային բնութագրերին և որակի չափանիշներին, հատկորոշված խնդիրներ և առաջարկվող գործողություններ, տեղանքի պայմանների ֆոտովկայություններ, տեղանք այցելության ընթացքում տեղի ունեցած ցանկացած հանդիպման արձանագրություն: 4. **Նախագծի վերանայման հաշվետվություններ․** Խորհրդատուն պետք է տրամադրի նախագծման վերանայման հաշվետվություններ՝ յուրաքանչյուր նախագծի և դրա փոփոխությունների համար: Այս հաշվետվությունները պետք է մանրամասն նկարագրեն վերանայման գործընթացը, տեխնիկական բնութագրերի համապատասխանությունը, հայտնաբերված ցանկացած շեղումը և հաստատման կամ անհրաժեշտ փոփոխությունների վերաբերյալ առաջարկությունները։ 5. **Ամսական հաշվետվությունները** ներկայացվում են մինչև հաջորդ ամսվա 14-ը։ Այս հաշվետվությունները պետք է արտացոլեն անցած ամսվա ընթացքում կատարված և իրականացված բոլոր առաջադրանքները, ներառյալ՝ տեղանքի այցելությունների ամփոփումը և հայտնաբերումները, Ծրագրի ժամանակացույցի համեմատ առաջընթացը, նախագծման վերանայումների և հաստատումների թարմացումները, առաջացած խնդիրները, ձեռնարկված շտկման գործողությունները, թարմացված ամսական ժամանակացույցերը (բացառությամբ վարձատրության մանրամասների, որոնք արտացոլվելու են ամսական հաշիվ-ապրանքագրերում), ցանկացած այլ համապատասխան տեղեկատվություն, ինչպես պահանջվում է ԲԷՑ-ի կամ Համաշխարհային բանկի կողմից: 6. **Եռամսյակային հաշվետվությունները** պետք է պատրաստվեն և ներկայացվեն երեք ամիսը մեկ։ Այս հաշվետվությունը կընդգծի հիմնական խնդիրները, առաջընթացը և չլուծված խնդիրների լուծման առաջարկները: Հաշվետվությունները կքննարկվեն ԲԷՑ-ի, Խորհրդատուի և Համաշխարհային բանկի ներկայացուցիչների համատեղ հանդիպումների ժամանակ: ԲԷՑ-ի խնդրանքով այս հանդիպումներին կարող են հրավիրել Կապալառուներին։ Հաշվետվությունները պետք է ներառեն Ծրագրի առաջընթացի դիտարկումը և փուլերի ձեռքբերումը, կրիտիկական խնդիրների և ռիսկերի բացահայտումը և վերլուծությունը, առաջարկվող լուծումները և գործողությունների պլանները, ֆինանսական ծախսերի և բյուջեի կարգավիճակի ամփոփումը, կատարված աշխատանքների ցուցանիշները և համապատասխանությունը ծրագրի չափանիշներին: 7. **Ավարտական համապարփակ հաշվետվությունը** պետք է ներկայացվի ծրագրի ավարտից հետո: Այս հաշվետվությունը կներառի աշխատանքների ամբողջ շրջանակը, ներառյալ կատարված բոլոր աշխատանքների և առաջադրանքների ամփոփումը։ Ծրագրի արդյունքների և ձեռքբերված նպատակների մանրամասն վերլուծությունը, քաղած դասերը և առաջարկությունները՝ հետագա ծրագրերի համար, տեղանքի վերջնական գնահատումը և տեխնիկական բնութագրերի համապատասխանությունը, նախագծի վերանայման, տեղանք այցելությունների և ծրագրի ընթացքում կատարված ցանկացած փոփոխության ամբողջական փաստաթղթավորումը, ֆինանսական ամփոփումը և ծախսերի աուդիտը։ |

1. **ԳԱՂՏՆԻՈՒԹՅԱՆ ՀԱՅՏԱՐԱՐՈՒԹՅՈՒՆ**

|  |
| --- |
| 1. Այս հանձնարարականի ներքո ստացված բոլոր տվյալները և տեղեկությունը պետք է գաղտնի մնան և պետք է օգտագործվեն միայն սույն Տեխնիկական առաջադրանքի (ՏԱ) կատարման հետ կապված: Սույն ՏԱ-ի կատարումից բխող մտավոր սեփականության բոլոր իրավունքները վերապահված են ԲԷՑ-ին: Այս հանձնարարականում ձեռքբերված և օգտագործված գրավոր նյութերի բովանդակությունը չի կարող բացահայտվել որևէ երրորդ կողմին՝ առանց ԲԷՑ-ի նախնական գրավոր թույլտվության: Խորհրդատուն պետք է ապահովի, որ ամբողջ անձնակազմը, ներառյալ ենթախորհրդատուները, տեղյակ լինեն և համապատասխանեն այս գաղտնիության պարտավորությանը: Գաղտնիության այս կետի խախտումը կարող է հանգեցնել պայմանագրի լուծման և հնարավոր իրավական գործողությունների: |

**ԾԱՌԱՅՈՒԹՅԱՆ ՄԱՏՈՒՑՄԱՆ ՀԱՄԱՐ ՊԱՀԱՆՋՎՈՂ ՈՐԱԿԱՎՈՐՄԱՆ ՉԱՓԱՆԻՇՆԵՐ**

22. «Գնումների մասին» ՀՀ օրենքի 7-րդ հոդվածի համաձայն` ցանկացած անձ, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից, ունի նախաորակավորման ընթացակարգին մասնակցելու հավասար իրավունք:

23. Նախաորակավորման ընթացակարգին մասնակցելու ցանկություն ունեցող մասնակիցը պետք է բավարարի «Գնումների մասին» ՀՀ օրենքի 6-րդ հոդվածի 3-րդ մասով սահմանված

1) **«Մասնագիտական գործունեության համապատասխանություն պայմանագրով նախատեսված գործունեությանը»** որակավորման չափանիշին:

Ընդ որում համանման են համարվում **ենթակայանների վերակառուցման և/կամ կառուցման խորհրդատվական ծառայությունների** մատուցված լինելը:

Մասնակիցը համարվում է սույն ենթակետով նախատեսված որակավորման չափանիշին բավարարող, եթե հայտով ներկայացրել է պահանջվող տեղեկությունները /հավելված 2/:

2) **«Մասնագիտական փորձառություն»**

3) **«Աշխատանքային ռեսուրսներ»։**

Մասնակցին ներկայացվող`

2) «Մասնագիտական փորձառություն»

ա. «Մասնագիտական փորձառություն» որակավորման չափանիշը ըստ ոլորտների՝

|  |  |
| --- | --- |
| **Պահանջվող հմտություններ և փորձ** | **Փորձառություն**  Խորհրդատուն պետք է լինի հեղինակավոր ընկերություն, որն էներգետիկ ոլորտում ունի մեծամասշտաբ փորձ, մասնավորապես՝ **էլեկտրահաղորդման ընկերության հետ խորհրդատվական ծառայություններ մատուցելու բնագավառում**, **որն իրականացրել է ենթակայանների վերակառուցում և/կամ կառուցում**: Ընկերությունը պետք է ունենա ծրագրի հաջող իրականացման մեծ փորձ և ցուցաբերի միջազգային չափանիշների և լավագույն փորձերի խորը ըմբռնում: Ընկերությունը պետք է ցուցաբերի․   * Հետխորհրդային երկրներում էներգետիկ ոլորտում էլեկտրահաղորդման ընկերություններին տեխնիկական վերահսկողության և/կամ խորհրդատվության հաջող փորձ՝ առնվազն 2 մլն ԱՄՆ դոլարի գումարային ծառայությունների մատուցման պայմանագրերի առկայություն։ * Համաշխարհային բանկին էներգետիկ ոլորտում խորհրդատվական ծառայությունների մատուցման փորձ (առնվազն 2 պայմանագիր նախորդող 5 տարիների ընթացքում): |

բ. սույն ենթակետի ա) պարբերությամբ նախատեսված պահանջին իր համապատասխանությունը հիմնավորելու համար մասնակիցը հայտով ներկայացնում է վերոնշյալ բոլոր ոլորտներով նախկինում կատարած պայմանագրի (պայմանագրերի, համաձայնագրերի) պատճենները, իսկ այդ պայմանագրի (պայմանագրերի, համաձայնագրերի) պատշաճ կատարումը գնահատելու համար` տվյալ պայմանագրի կողմերի հաստատած` պայմանագրի սահմանված ժամկետում կատարումը հավաստող ակտի (հանձման-ընդունման արձանագրություն և այլն) պատճենը կամ տվյալ պայմանագրի կատարումն ընդունած կողմի գրավոր հավաստումը:

3) «Աշխատանքային ռեսուրսներ»

«Աշխատանքային ռեսուրսներ» որակավորման չափանիշը`

ա. պայմանագրի կատարման համար պահանջվում են հետևյալ որակավորումը ունեցող աշխատանքային ռեսուրսները

|  |  |  |  |
| --- | --- | --- | --- |
| **ՆԱԽԱՈՐԱԿԱՎՈՐՄԱՆ ՓՈՒԼՈՒՄ ԹԻՄԻՆ ՆԵՐԿԱՅԱՑՎՈՂ ՆՎԱԶԱԳՈՒՅՆ ՊԱՀԱՆՋՆԵՐ** | | | |
| **ՊԱՇՏՈՆ** | **ՈՐԱԿԱՎՈՐՈՒՄ** | * **ՓՈՐՁ** | * **ՀՄՏՈՒԹՅՈՒՆՆԵՐ** |
| **Հիմնական մասնագետներ** | | | |
| * Թիմի առաջնորդ | * բարձրագույն կրթություն էլեկտրաէներգիայի, էներգետիկայի կառավարման կամ համապատասխան ոլորտում | * առնվազն 10 տարվա փորձ, առնվազն 5 տարի ղեկավար պաշտոնում էներգետիկ ոլորտում, մեծամասշտաբ էներգետիկ ծրագրերի կառավարման ապացուցված փորձ, ներառյալ այն միջազգային կազմակերպությունների կողմից ֆինանսավորումները, ինչպիսին է Համաշխարհային բանկը: | * Ծրագրերի կառավարման և ղեկավարման բարձր հմտություններ․ գերազանց հաղորդակցման և համակարգման ունակություն, անգլերենի գերազանց իմացություն, հայերենի իմացությունն առավելություն է: |
| * Էներգետիկայի մասով ճարտարագետ | * բարձրագույն կրթություն՝ էներգետիկայի ոլորտում | * առնվազն 15 տարվա ոլորտային փորձ: Պետք է ունենա առնվազն երկու հաջողությամբ իրականացված ինժեներական փորձ՝ 110 կՎ, 220 կՎ կամ ավելի բարձր լարումով ենթակայանների կառուցման և/կամ վերակառուցման բնագավառում՝ վերջին 10 տարիների ընթացքում։ | * Էներգահամակարգերի, ցանցերի ինտեգրման և վերականգնվող էներգիայի տեխնոլոգիաների ստանդարտների լայնամասշտաբ գիտելիքներ, անգլերենի կամ հայերենի գերազանց իմացություն: |
| * շինարարական մասով ճարտարագետ | * բարձրագույն կրթություն շինարարական ճարտարագիտության ոլորտում | * առնվազն 15 տարվա ոլորտային փորձ: Պետք է ունենա առնվազն երկու հաջողությամբ իրականացված շինարարական հսկողության փորձ՝ 110 կՎ, 220 կՎ կամ ավելի բարձր լարումով ենթակայանների կառուցման և/կամ վերակառուցման բնագավառում՝ վերջին 10 տարիների ընթացքում։ | * Ինժիներաշինարարական ստանդարտների լայնամասշտաբ գիտելիքներ, անգլերենի կամ հայերենի գերազանց իմացություն: |
| * Ռելեական պաշտպանության և ավտոմատացման ինժեներ | * էլեկտրաէներգիայի կամ համապատասխան բնագավառի որակավորում | * ռելեական պաշտպանության և ավտոմատացման համակարգերի առնվազն 7 տարվա փորձ, ենթակայանների ավտոմատացման համակարգերի և ինտեգրման փորձառություն, ռելեական պաշտպանության և ավտոմատացման ինժեները պետք է ունենա 110 կՎ, 220 կՎ և ավելի բարձր լարումով ենթակայանների պաշտպանության համակարգերի նախագծման, աշխատանքների կատարման և շահագործման փորձ, ինչպես նաև SCADA համակարգերի իմացություն, 110 կՎ, 220 կՎ կամ ավելի բարձր լարումով ենթակայանների կառուցման առնվազն երկու հաջողությամբ իրականացված ծրագրերում ինժեներական և շինարարական հսկողության իրականացման փորձ՝ վերջին հինգ տարիների ընթացքում։ | * անգլերենի կամ հայերենի գերազանց իմացություն։ |
| Ոչ հիմնական մասնագետներ | | | |
| * Իրավաբան | * բարձրագույն կրթություն՝ իրավագիտության ոլորտում | * առնվազն 10 տարվա փորձ իրավաբանական խորհրդատվության ոլորտում՝ կենտրոնացած միջազգային ծրագրերի վրա. Հայաստանի և միջազգային էներգետիկ կանոնակարգերի լավ իմացությամբ, * իրավաբանը պետք է ունենա միջազգային զարգացման գործընկերների կողմից ֆինանսավորվող ծրագրերի իրավախորհրդատվության փորձ։ | * անգլերենի գերազանց իմացությամբ, հայերենի իմացությունը առավելություն է։ |
| * Ֆինանսական գծով մասնագետ | * բարձրագույն կրթություն ֆինանսների կառավարման կամ տնտեսագիտության ոլորտում | * միջազգային ծրագրերի ֆինանսական կառավարման ոլորտում առնվազն 5 տարվա փորձ, ֆինանսական հաշվետվությունների ստանդարտների իմացություն։ | * անգլերենի գերազանց իմացություն, հայերենի իմացությունը առավելություն է: |
| * Ճարտարագետ-էլեկտրամեխանիկ | * պետք է ունենա Ճարտարագետ-էլեկտրիկի որակավորում՝ էներգետիկայի ոլորտում | * առնվազն 5 տարվա փորձ էներգետիկայի ոլորտում, մասնավորապես ենթակայանների ծրագրերում․ Էլեկտրական համակարգերի նախագծման, տեղադրման և շահագործման փորձ, համապատասխան ստանդարտների և կանոնակարգերի գիտելիքներ: | * անգլերենի կամ հայերենի գերազանց իմացություն |

բ. մասնակիցը հայտով ներկայացնում է առաջադրված աշխատակազմում ներգրավված մաս­նագետների հաստատած գրավոր համաձայնությունները` իրականացվելիք ծառայություններում վերջիններիս ներգրավելու մասին, ինչպես նաև մասնագետների անձնագրերի և որակավորումը հավաստող փաստաթղթերի պատճենները, և ինքնակենսագրությունները / կցվում է հավելված 3-ին/:

**Պարտադիր պայմաններ․**

**- Մասնակիցը պետք է բավարարի սույն հրավերի ոչ գնային պայմանների մասով սահմանված նվազագույն պահանջները:**

**- Վերը նշված չափանիշներից որևէ մեկին չհամապատասխանելու դեպքում՝ մասնակցի հայտը ենթակա է մերժման։**

**- Ընտրված խորհրդատուն որոշվում է ներկայացրած հայտերից` հրավերով նախատեսված` ոչ գնային նվազագույն պայմաններին համապատասխանող գնահատված և ամենացածր գին առաջարկած առաջարկի ընտրության մեթոդով:**

24. Մասնակիցները նախաորակավորման ընթացակարգին կարող են մասնակցել համատեղ գործունեության կարգով (կոնսորցիումով)։ Նման դեպքում`

1) նախաորակավորման հայտը ներառում է նաև համատեղ գործունեության պայմանագիր.

2) նախաորակավորման հայտի գնահատման ժամանակ հաշվի են առնվում համատեղ գործունեության պայմանագրի բոլոր անդամների միասնական որակավորումները (համատեղ գործունեության պայմանագրի յուրաքանչյուր անդամի որակավորումը պետք է համապատասխանի այդ պայմանագրով տվյալ անդամի ստանձնած` սույն հրավերով սահմանված որակավորման պահանջներին)

3) մասնակիցները կրում են համատեղ և համապարտ պատասխանատվություն.

4) համատեղ գործունեության պայմանագրի կողմը (կողմերը) չի (չեն) կարող նույն ընթացակարգին ներկայացնել առանձին հայտ (հայտեր):

5) կոնսորցիումի անդամի կոնսորցիումից դուրս գալու դեպքում կոնսորցիումի հետ պատվիրատուի կնքած պայմանագիրը միակողմանիորեն լուծվում է և կոնսորցիումի անդամների նկատմամբ կիրառվում են պայմանագրով նախատեսված պատասխանատվության միջոցները։

**III. ՊԱՐԶԱԲԱՆՈՒՄ ՍՏԱՆԱԼՈՒ ԵՎ ՀԱՅՏԱՐԱՐՈՒԹՅԱՆ ՄԵՋ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

25. Մասնակիցն իրավունք ունի նախաորակավորման հայտերի ներկայացման վերջնաժամկետը լրանալուց առնվազն հինգ օրացուցային օր առաջ գրավոր պահանջելու նախաորակավորման հայտարարության վերաբերյալ պարզաբանում։ Հարցումը կատարած մասնակցին պարզաբանումը տրամադրում է գրավոր՝ հարցումը ստանալու օրվան հաջորդող երկու օրացուցային օրվա ընթացքում: Որևէ մասնակցի տեղեկություն տրամադրելու դեպքում պատվիրատուն պետք է ապահովի այդ տեղեկության մատչելիությունը բոլոր հնարավոր մասնակիցների համար:

Սույն կետում նշված հարցումը էլեկտրոնային փոստի միջոցով ներկայացվելու դեպքում մասնակիցը գրության բնօրիկանից արտատպված տարբերակը ուղարկում է հանձնաժողովի քարտուղարի էլեկտրոնային փոստի հասցին **(****[narine.kirakosyan@hven.am](mailto:narine.kirakosyan@hven.am))**:

Հարցումը էլեկտրոնային փոստի միջոցով ներկայացված լինելու դեպքում դրա պարզաբանման վերաբերյալ գրության բնօրինակից արտատպված տարբերակը ուղարկվում է հանձնաժողովի քարտուղարի` սույն հայտարարությամբ նախատեսված էլեկտրոնային փոստից մասնակցի` հարցումը ստացված էլեկտրոնային փոստին ուղարկելու միջոցով։

26. Հարցման և պարզաբանումների բովանդակության մասին հայտարարությունը պարզաբանումը տրամադրելու օրը հրապարակվում է տեղեկագրում` առանց նշելու հարցումը կատարած մասնակցի տվյալները։

27. Պարզաբանում չի տրամադրվում, եթե հարցումը կատարվել է սույն բաժնով սահմանված ժամկետի խախտմամբ, ինչպես նաև, եթե հարցումը դուրս է սույն հայտարարության բովանդակության շրջանակից։ Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող երկու օրացուցային օրվա ընթացքում:

28. Հայտերի ներկայացման վերջնաժամկետը լրանալուց առնվազն երկու օրացուցային օր առաջ սույն հայտարարության մեջ կարող են կատարվել փոփոխություններ։ Փոփոխություն կատարելու օրվան հաջորդող առաջին աշխատանքային օրը հանձնաժողովի քարտուղարը փոփոխություն կատարելու մասին հայտարարությունը հրապարակում է տեղեկագրում։

29. Նախաորակավորման հայտարարության մեջ փոփոխություններ կատարվելու դեպքում նախաորակավորման հայտերը ներկայացնելու վերջնաժամկետը հաշվվում է այդ փոփոխությունների մասին տեղեկագրում հայտարարության հրապարակման օրվանից։

**IV. ՆԱԽԱՈՐԱԿԱՎՈՐՄԱՆ ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

30. Սույն ընթացակարգին մասնակցելու համար մասնակիցը հանձնաժողովին ներկայացնում է հայտ։

31. Նախաորակավորման հայտը մասնակիցը հանձնաժողովին կարող է ներկայացնել`

1) էլեկտրոնային եղանակով` հանձնաժողովի քարտուղարի սույն հայտարարությամբ նախատեսված էլեկտրոնային փոստի հասցեին ուղարկելու միջոցով **([narine.kirakosyan@hven.am](mailto:narine.kirakosyan@hven.am))․**

2) փաստաթղթային ձևով` փակ ծրարով, սոսնձված: Ծրարի վրա նախաորակավորման հայտը կազմելու լեզվով նշվում են`

ա. պատվիրատուի անվանումը և հայտի ներկայացման վայրը (հասցեն).

բ. ընթացակարգի ծածկագիրը.

գ. «չբացել մինչև հայտերի բացման նիստը» բառերը.

դ. մասնակցի անվանումը (անունը), գտնվելու վայրը և հեռախոսահամարը:

32. Ընթացակարգի հայտերն անհրաժեշտ է ներկայացնել հանձնաժողովին ոչ ուշ, քան **07.01.2025 թ․ ժամը 11։00-ն** ։

Փաստաթղթային ձևով ներկայացվող նախաորակավորման հայտերը հանձնաժողովին անհրաժեշտ է ներկայացնել մինչև սույն կետով սահմանված ժամկետը լրանալը` ք. Երևան Զ. Անդրանիկի փող. 1 հասցեով:

33. Փաստաթղթային ձևով ներկայացված նախաորակավորման հայտերը ստանում և հայտերի գրանցամատյանում գրանցում է հանձնաժողովի քարտուղարը:

Հայտերը քարտուղարի կողմից գրանցվում են գրանցամատյանում` ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։ Հայտերը ներկայացնելու վերջնաժամկետը լրանալուց հետո ներկայացված հայտերը գրանցամատյանում չեն գրանցվում և դրանք` ստանալու օրվան հաջորդող երկու աշխատանքային օրվա ընթացքում քարտուղարի կողմից վերադարձվում են:

34. Մասնակիցը նախաորակավորման հայտով ներկայացնում է`

1) իր կողմից հաստատված նախաորակավորման ընթացակարգին մասնակցելու գրավոր դիմում հայտարարություն` համաձայն հավելված N 1-ի,

2) իր կողմից հաստատված հայտարարություն՝ սույն հայտարարությամբ սահմանված որակավորման չափանիշների պահանջներին իր համապատասխանության մասին` համաձայն հավելված 2-ի (կցվում են նաև մասնագիտական փորձառության վերաբերյալ բոլոր անհրաժեշտ փաստաթղթերը)

3) Առաջադրվող աշխատակազմի վերաբերյալ տվյալներ` համաձայն հավելված 3-ի (կցվում են նաև աշխատանքային ռեսուրսների վերաբերյալ բոլոր անհրաժեշտ փաստաթղթերը)

4) համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով):

35. Եթե նախաորակավորման հայտը մասնակիցը ներկայացնում է`

1) փաստաթղթային եղանակով, ապա հայտում ներառվող բոլոր փաստաթղթերը, բացառությամբ սույն հայտարարության 14-րդ կետի 3-րդ ենթակետով նախատեսված փաստաթղթի, ներկայացվում են բնօրինակից և թվով 2 պատճեններից: Փաստաթղթերի փաթեթների վրա համապատասխանաբար գրվում են «բնօրինակ» և «պատճեն» բառերը: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները.

2) էլեկտրոնային եղանակով, ներկայացվում են բնօրինակի փաստաթղթերից արտատպված (սկանավորված) տարբերակները:

**36. Նախաորակավորման հայտերը պարտադիր ներկայացվում են հայերեն կամ անգլերեն լեզվով: Հայտերում ներառվող փաստաթղթերը պետք է լինեն հայերեն կամ անգլերեն կամ ռուսերեն:**

37. Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

**V. ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՈՒՄԸ, ԳՆԱՀԱՏՈՒՄԸ ԵՎ**

**ԱՐԴՅՈՒՆՔՆԵՐԻ ԱՄՓՈՓՈՒՄԸ**

38. Նախաորակավորման հայտերի բացումը, գնահատումը և արդյունքների ամփոփումը կատարվում է նախաորակավորման հայտերի բացման և գնահատման նիստում, որը մեկնարկում է սույն հայտարարությունը տեղեկագրում հրապարակվելու օրվանից մինչև **07․01․2025 թ․ ժամը 11:00-ն, ք. Երևան Զ. Անդրանիկի փող. 1 հասցեում**։

Ընդ որում հայտերի գնահատումն իրականացվում է հայտերի ներկայացման վերջնաժամկետը լրանալու օրվանից հաշված մինչև տաս աշխատանքային օրվա ընթացքում:

39. Նախաորակավորման հայտերի բացման և գնահատման նիստոմ`

1) հանձնաժողովի քարտուղարը տեղեկատվություն է հաղորդում գրանցամատյանում կատարված գրառումների մասին և հանձնաժողովի նախագահին է փոխանցում հայտերի գրանցամատյանը, դրա անբաժանելի մասը հանդիսացող մյուս փաստաթղթերը, գրանցված և (կամ) էլեկտրոնային եղանակով ներկայացված հայտերը.

2) սույն կետի 1-ին ենթակետում նշված փաստաթղթերը նախագահին (նիստը նախագահողին) փոխանցվելուց հետո հանձնաժողովը գնահատում է`

ա. հայտեր պարունակող ծրարները կազմելու և ներկայացնելու համապատասխանությունը սահմանված կարգին և բացում համապատասխանող գնահատված հայտերը.

բ. բացված յուրաքանչյուր ծրարում պահանջվող (նախատեսված) փաստաթղթերի առկայությունը և դրանց, ինչպես նաև էլեկտրոնային եղանակով ներկայացված փաստաթղթերի կազմման համապատասխանությունը սույն հայտարարությամբ սահմանված վավերապայմաններին.

40. Բավարար են գնահատվում սույն հայտարարությամբ նախատեսված պայմաններին համապատասխանող հայտերը: Հակառակ դեպքում նախաորակավորման հայտերը գնահատվում են անբավարար և մերժվում:

Եթե նախաորակավորման հայտերի բացման նիստի ընթացքում իրականացված գնահատման արդյուն­քում մասնակցի հայտում արձանագրվում են անհամապատասխանություններ՝ սույն հայտարարության պահանջների նկատմամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով տեղեկացնում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Ընդ որում սույն կետում նշված`

1) առաջարկության մեջ պարտադիր և մանրամասն նկարագրվում են արձանագրված անհամապատասխանությունները.

2) առաջարկությունն ուղարկվում է մասնակցի` սույն հայտարարության մեջ նշված քարտուղարի էլեկտրոնային փոստից մասնակցի դիմումում նշված էլեկտրոնային փոստին ուղարկելու միջոցով:

41. Եթե սույն հայտարարության 20-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա վերջինիս հայտը գնահատվում է բավարար: Հակառակ դեպքում հայտը գնահատվում է անբավարար և մերժվում է: Մասնակիցը շտկված փաստաթղթերը ներկայացնում է սույն ընթացակարգին մասնակցելու դիմումում նշված էլեկտրոնային փոստից հանձնա­ժողովի քարտուղարի` սույն հայտարարությամբ նախատեսված էլեկտրոնային փոստին ուղարկելու միջոցով:

42. Հանձնաժողովի անդամը կամ քարտուղարը չի կարող մասնակցել հանձնաժողովի աշխատանքներին, եթե հանձնաժողովի գործունեության ընթացքում պարզվում է, որ վերջիններիս կողմից հիմնադրված կամ բաժնեմաս (փայաբաժին) ունեցող կազմակերպությունը, կամ իրենց մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր,տատ, պապ, թոռ, ինչպես նաև ամուսնու ծնող, երեխա, եղբայր, քույր, տատ, պապ, թոռ) կամ այդ անձի կողմից հիմնադրված կամ բաժնեմաս (փայաբաժին) ունեցող կազմակերպությունը սույն ընթացակարգին մասնակցելու համար ներկայացրել է հայտ: Եթե առկա է սույն կետով նախատեսված պայմանը, ապա սույն ընթացակարգի առնչությամբ շահերի բախում ունեցող հանձնաժողովի անդամը կամ քարտուղարը անհապաղ ինքնաբացարկ է հայտնում սույն ընթացակարգից:

43. Հայտերը բացման, գնահատման և արդյունքների ամփոփման մասին կազմվում է արձանագրություն, որով հաստատվում է նաև նախաորակավորված մասնակիցների ցուցակը: Հանձնաժողովի քարտուղարը հայտերի նիստի ավարտին հաջորդող աշխատանքային օրը`

1) իր և հանձնաժողովի` հայտերի բացման նիստին ներկա անդամների կողմից ստորագրված շահերի բախման բացակայության մասին հայտարարությունների բնօրինակներից արտատպված (սկանավորված) տարբերակները հրապարակում է տեղեկագրում.

2) սույն հայտարարությամբ նախատեսված պայմաններին անբավարար գնահատված հայտեր ներկայացրած մասնակիցներին ծանուցում է նախաորակավորման հայտերի մերժման հիմքերի մասին:

44. Գնման գործընթացին հետագա մասնակցության իրավունք են ստանում նախաորակավորված մասնակիցները:

45. Սույն ընթացակարգի վերաբերյալ բողոքարկումն իրականացվում է «Գնումների մասին» ՀՀ օրենքով և ՀՀ քաղաքացիական դատավարության օրենսգրքով սահմանված կարգով։

Ընդ որում յուրաքանչյուր՝

1) շահագրգիռ անձ իրավունք ունի բողոքարկելու պատվիրատուի, գնահատող հանձնաժողովի գործողությունները (անգործությունը) և որոշումները Հայաստանի Հանրապետության քաղաքացիական դատավարության օրենսգրքով սահմանված կարգով.

2) ոք իրավունք ունի Հայաստանի Հանրապետության քաղաքացիական դատավարության օրենսգրքով սահմանված կարգով մինչև հայտերի ներկայացման վերջնաժամկետը բողոքարկել սույն հայտարարության պահանջները:

Բողոքարկման համար գանձվող պետական տուրքերի դրույքաչափերը սահմանված են «Պետական տուրքի մասին» օրենքով։

46. Հայտերի գնահատումն իրականացվում է՝ համաձայն «Գնումների մասին» ՀՀ օրենքի 44-րդ հոդվածի 1-ին մասի 2-րդ կետի։ Բաց մրցույթի գործընթացին մասնակցելու իրավունք ստանում է նախաորակավորված մասնակիցների ցուցակում ընդգրկված մասնակիցներից ոչ գնային նվազագույն պայմաններին համապատասխանող գնահատված մասնակիցները, որոնց նախաորակավորման ընթացակարգի արդյունքների ամփոփման մասին գնահատող հանձնաժողովի կողմից կազմված արձանագրության հետ միասին էլեկտրոնային կամ փաստաթղթային ձևով տրամադրվում է նաև հրավերը:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել հանձնաժողովի քարտուղար `Նարինե Կիրակոսյանին։

Հեռախոս +(060) 38-00-40 (Ներքին՝ 1540)

Էլ. Փոստ՝ [narine.kirakosyan@hven.am](mailto:narine.kiraksosyan@hven.am)

Պատվիրատու` «Բարձրավոլտ Էլեկտրացանցեր» ՓԲԸ

Հավելված N 1

ԲԷՑ-ՆԸ-ԲՄԽԾՁԲ-24/02 ծածկագրով խորհրդատվական ծառայությունների գնման նպատակով` բաց մրցույթի նախաորակավորման

ընթացակարգի հայտարարության

**ԴԻՄՈՒՄ ՀԱՅՏԱՐԱՐՈՒԹՅՈՒՆ**

**նախաորակավորման ընթացակարգին մասնակցելու**

հայտնում է, որ ցանկություն ունի մասնակցել

մասնակցի անվանումը

«Բարձրավոլտ Էլեկտրացանցեր» ՓԲԸ կողմից ԲԷՑ-ՆԸ-ԲՄԽԾՁԲ-24/02 ծածկագրով կազմակերպված բաց մրցույթի նախաորակավորման ընթացակարգին և նախաորակավորման հայտարարության պահանջներին համապատասխան ներկայացնում է հայտ:

-ի հարկ վճարողի հաշվառման համարն է` :

մասնակցի անվանումը հարկի վճարողի հաշվառման համարը

-ի էլեկտրոնային փոստի հասցեն է` :

մասնակցի անվանումը էլեկտրոնային փոստի հասցեն

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 2

*ԲԷՑ-ՆԸ-ԲՄԽԾՁԲ-24/02*  *ծածկագրով խորհրդատվական ծառայությունների գնման նպատակով` բաց մրցույթի նախաորակավորման*

*ընթացակարգի հայտարարության*

**ՀԱՅՏԱՐԱՐՈՒԹՅՈՒՆ**

**«*ԲԷՑ-ՆԸ-ԲՄԽԾՁԲ-24/02*» ծածկագրով նախաորակաորման հայտարարությամբ նախատեսված**

**որակավորման չափանիշներին համապաստախանության մասին**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հայտարարում և հավաստում է, որ բավարարում է

մասնակցի անվանումը

«ԲԷՑ-ՆԸ-ԲՄԽԾՁԲ-24/02» ծածկագրով նախաորակաորման հայտարարությամբ նախատեսված որակավորման չափորոշիչների պահանջներին և կից ներկայացնում է`

1. Նախկինում կատարած պայմանագրի (պայմանագրերի, համաձայնագրերի) պատճենները, ակտի (հանձման-ընդունման արձանագրություն և այլն) պատճենը կամ տվյալ պայմանագրի կատարումն ընդունած կողմի գրավոր հավաստումը,
2. Առաջադրված աշխատակազմում ներգրավված մաս­նագետների հաստատած գրավոր համաձայնությունները` իրականացվելիք ծառայություններում վերջիններիս ներգրավելու մասին, ինչպես նաև մասնագետների անձնագրերի և որակավորումը հավաստող փաստաթղթերի պատճենները, և ինքնակենսագրությունները
3. Համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով):

|  |  |  |
| --- | --- | --- |
| Նախաորակավորման հայտը ներկայացնելու տարվա և դրան նախորդող տարիների ընթացքում պատշաճ ձևով իրականացրած պայմանագրերի | | |
| հ/հ | առարկան | պատվիրատուի և նրա հետ կապ հաստատելու տվյալները |
| տարեթիվը`............ թվական | | |
| 1 |  |  |
| 2 |  |  |
| ... |  |  |
| տարեթիվը`............ թվական | | |
| 1 |  |  |
| 2 |  |  |
| ... |  |  |
| տարեթիվը`............ թվական | | |
| 1 |  |  |
| 2 |  |  |
| ... |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 3

ԲԷՑ-ՆԸ-ԲՄԽԾՁԲ-24/02 *ծածկագրով խորհրդատվական ծառայությունների գնման նպատակով` բաց մրցույթի նախաորակավորման*

*ընթացակարգի հայտարարության*

|  |  |  |  |  |
| --- | --- | --- | --- | --- |
| Հիմնական աշխատակազմում ներառված մասնագետների | | | | |
| անունը, ազգանունը | աշխատանքային ռեսուրսներով նախատեսված որակավորման պահանջներին համապատասխանող չափանիշը | աշխատանքային փորձը /մասնագիտական փորձառությամբ և աշխատանքային ռեսուրսներով սահմանվածի մասով/ | | գործատուի անվանումը |
| ժամանակա-հատվածը | գործունեության ոլորտը և կատարած աշխատանքը |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.